《游维摩》
明代·黄钺

石壁巉岩鸟道微，抱琴携鹤扣禅扉。松花满地铺金粉，苔藓侵阶长绿衣。

仆子扣钟迎上客，诗僧分茗话玄机。更期斋罢西岩去，坐看流泉作雨飞。

作者简介：（?—1403）明苏州府常熟人，字叔扬。建文二年进士，授刑科给事中，以丁忧归。燕王起兵南下，方孝孺问以苏、常、镇江形势，后皆如所料。燕军破京师，钺杜门不出。成祖召为户科给事中，中途投水死，以溺死上报，家属得免祸。